ETH-Bibliothek
D ETH-Biblioteek isch d Biblioteek vo dr Eidgenössische Technische Hochschuel (ETHZ) z Züri.

Si isch di gröscht Biblioteek für d Naturwüsseschaft und für d Technik i dr Schwiiz.

I de Büechersamlige vo dr ETH-Biblioteek findtme psunders Wärch zu de Fachgebiet Architektur, Ingeniöörwüsseschaft, Naturkund, Mathematik, Mänädschmäntwüsseschaft und Sozialwüssenschaft.

D Biblioteek het vier Fachbiblioteeke, wo Informazioone für d Departemänt und d Fachinstitut vo dr ETH liferet:

 d Baubiblioteek
 d Biblioteek vo de Wüsseschafte vo dr Ärde
 d Biblioteek vo de Gäischtes- und Sozialwüssenschafte
 di Grüen Biblioteek für d Fächer vo dr Landwirtschaft, vo de Läbensmittel und vo de Umwält

Dezue ane het’s spezieli Sammlige und Archyv:
 Alti und sälteni Truk
 s Bildarchyv
 Samlige vo de Ärdwüsseschafte
 s Informazioonszäntrum ”focus“Terra
 di Grafisch Samlig
 s Archyv vo de ETH Züri (mit Noochläss vo Wüsseschaftler)
 d Chartesamlig
 d Materialsamlig für Bau- und Wärchstoff
 s Archiv Max Frisch
 d Samlig vo Kulturgüeter (mit Gägeständ vo dr Stärnwarte)
 s Archyv vom Thomas Mann 

D ETH-Biblioteek het Informazioonsgfäss für die elektroneschi Übermittlig gmacht:
 e-rara.ch: s Portaal vo digitalisierte Truckwärch
 e-manuscripta.ch: Digitalisierti handschriftlechi Kwäle us Biblioteek und Archyv vo dr Schwiiz
 E-Pics: Digitalisierti Fotene, Bilddokumänt Scan
E-Periodica: Digitalisierti Schwiizer Zytschrifte vom 18. Jaarhundert bis hüt
Thomas-Mann-Archiv Online

D ETH-Biblioteek tuet für öpe 40 Biblioteeke s Informazioonsprogramm NEBIS underhalte und forscht über di zwäckmässig Organisazioon und Pfläg vo elektronische Date.

Weblink 
 Website vo dr ETH-Bibliothek

Fuessnoote 

Bibliothek i de Schwiz
ETH Züri